ΘΕΜΑ 4
Ένας αγροτικός συνεταιρισμός δραστηριοποιείται στην παραγωγή, μεταποίηση και εμπορία γραβιέρας Κρήτης. Ο αγροτικός συνεταιρισμός αποφάσισε να πουλήσει την γραβιέρα με μειωμένη τιμή (χωρίς να υπάρχουν άλλες μεταβολές στην αγορά). Σημειώνεται ότι η τιμή της ελαστικότητας της ζήτησης, ως προς την τιμή του τυριού είναι e = -5 και ο ρόλος της είναι ουσιαστικός στη διαμόρφωση των συνολικών εσόδων του αγροτικού συνεταιρισμού. 
α. Πώς χαρακτηρίζεται η ζήτηση του τυριού, με βάση την απόλυτη τιμή της ελαστικότητας της ζήτησης, ως προς την τιμή του (μονάδες 4); Να αιτιολογήσετε την απάντησή σας (μονάδες 5). 
[bookmark: _GoBack]β. Τι θα συμβεί στα συνολικά έσοδα του αγροτικού συνεταιρισμού με την μειωμένη τιμή πώλησης της γραβιέρας Κρήτης (μονάδες 5); 
γ. Ποιος είναι ο σημαντικότερος παράγοντας που επηρεάζει την ελαστικότητα της ζήτησης του τυριού, σε σχέση με την τιμή του (μονάδες 5); 
δ. Ποιος ασκεί τη διοίκηση και ποιος τη διεύθυνση του αγροτικού συνεταιρισμού (μονάδες 6);

